O‘zbekiston Respublikasi Oliy Majlisi Senati Kengashining qarorlarini tasdiqlash to‘g‘risida

O‘zbekiston Respublikasi Oliy Majlisining Senati qaror qiladi:
 1. O‘zbekiston Respublikasi Oliy Majlisi Senati Kengashining quyidagi qarorlari tasdiqlansin:
 2014-yil 11-fevralda qabul qilingan “Mudofaa va xavfsizlik masalalari qo‘mitasi a’zosi N.A. Chariyev to‘g‘risida”gi;
 2014-yil 28-fevralda qabul qilingan “O‘zbekiston Respublikasi Oliy Majlisi huzuridagi Nodavlat notijorat tashkilotlarini va fuqarolik jamiyatining boshqa institutlarini qo‘llab-quvvatlash jamoat fondi to‘g‘risidagi nizomga hamda O‘zbekiston Respublikasi Oliy Majlisi huzuridagi Nodavlat notijorat tashkilotlarini va fuqarolik jamiyatining boshqa institutlarini qo‘llab-quvvatlash jamoat fondi mablag‘larini boshqarish bo‘yicha Parlament komissiyasi to‘g‘risidagi nizomga o‘zgartish va qo‘shimchalar kiritish haqida”gi;
 2014-yil 12-martda qabul qilingan “Mudofaa va xavfsizlik masalalari qo‘mitasi tarkibiga o‘zgartish kiritish to‘g‘risida”gi;
 2014-yil 12-martda qabul qilingan “Tashqi siyosat masalalari qo‘mitasi a’zosi S. Sheraliyev to‘g‘risida”gi;
 2014-yil 9-aprelda qabul qilingan “Fan, ta’lim, madaniyat va sport masalalari qo‘mitasining “O‘zbekiston Respublikasi Mehnat va aholini ijtimoiy muhofaza qilish vazirligi tomonidan 2013-yilda ish o‘rinlari tashkil etish va aholi bandligini ta’minlash dasturining mamlakat mintaqalarida ijro etilishi to‘g‘risida”gi parlament eshituvi yakunlari haqidagi axboroti to‘g‘risida”gi.
 2. Ushbu Qaror qabul qilingan kundan e’tiboran kuchga kiradi.